Pielikums

Madonas novada pašvaldības domes

lēmumam Nr. 63

(protokols Nr. 4, 1. p.)

*Līguma projekts*

**LĪGUMS**

PAR SABIEDRISKO SILTUMAPGĀDES

PAKALPOJUMU SNIEGŠANU

/projekts/

Dokumenta datums ir pēdējā pievienotā droša

elektroniskā paraksta laika zīmoga datums

**Madonas novada pašvaldība**, reģistrācijas Nr.90000054572, juridiskā adrese Saieta laukums 1, Madona, Madonas novads, (turpmāk - PAŠVALDĪBA), kuras vārdā saskaņā ar Pašvaldību likuma 22.panta pirmās daļas 1. un 15.punktu, Madonas novada pašvaldības domes 2023. gada 31. maija lēmumu Nr. 284 “Par darba tiesisko attiecību turpināšanu ar Madonas novada pašvaldības izpilddirektoru un iecelšanu amatā uz pieciem gadiem” (protokols Nr. 7, 19.p.), Madonas novada pašvaldības domes 2025. gada \_\_.februāra lēmuma Nr.\_\_\_ (protokols Nr. \_, \_\_.p.) 7.punktu rīkojas izpilddirektors Uģis Fjodorovs, un

**SIA “Madonas Siltums”**, reģistrācijas Nr. 45403004471, juridiskā adrese Cesvaines iela 24A, Madona, Madonas nov., LV-4801, turpmāk – KAPITĀLSABIEDRĪBA, kā vārdā saskaņā ar statūtiem rīkojas valdes loceklis Andris Balodis, (Līguma slēdzēji kopā arī – Puses, katrs atsevišķi – Puse),

ievērojot:

* Madonas novada pašvaldības domes 2025. gada \_\_. februāra lēmumu Nr.\_\_\_, ar kuru KAPITĀLSABIEDRĪBAI tiek piešķirtas tiesības sniegt sabiedrisko pakalpojumu – siltumapgādes pakalpojumu;
* Pašvaldību likuma 4.panta pirmās daļas 1.punktā noteikto vienu no pašvaldības autonomajām funkcijām: organizēt iedzīvotājiem siltumapgādes pakalpojumus neatkarīgi no tā, kā īpašumā atrodas dzīvojamais fonds;
* likumu “Par sabiedriskā pakalpojuma regulatoriem”, Enerģētikas likuma 51.pantu;
* KAPITĀLSABIEDRĪBA ir PAŠVALDĪBAS kapitālsabiedrība, kurā PAŠVALDĪBAI pieder 100 % kapitāla daļu, tās statūtos norādītajos komercdarbības veidos ir arī tvaika piegāde un gaisa kondicionēšana, siltumapgāde;
* KAPITĀLSABIEDRĪBAS darbība ir atbilstoša Valsts pārvaldes iekārtas likuma 88. panta pirmās daļas 1. un 2.punktā noteiktajiem gadījumiem, kad publiska persona var veikt komercdarbību, proti – tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā; publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

savstarpēji vienojoties, noslēdz šāda satura līgumu par sabiedrisko siltumapgādes pakalpojumu sniegšanu, (turpmāk – Līgums):

## LĪGUMA VISPĀRĒJIE NOTEIKUMI UN LĪGUMA PRIEKŠMETS

* 1. PAŠVALDĪBA uzdod un KAPITĀLSABIEDRĪBA apņemas nodrošināt šādu sabiedrisko siltumapgādes pakalpojumu sniegšanu PAŠVALDĪBAS administratīvajā teritorijā:
		1. siltumenerģijas ražošanu;
		2. siltumenerģijas pārvadi;
		3. siltumenerģijas sadali;
		4. siltumenerģijas tirdzniecību.
	2. PAŠVALDĪBA piešķir KAPITĀLSABIEDRĪBAI īpašas tiesības sniegt sabiedriskos siltumapgādes pakalpojumus:
		1. Madonas pilsētā;
		2. Lubānas apvienības pārvaldē:
			1. Lubānas pilsētā;
		3. Ērgļu apvienības pārvaldē:
			1. Ērgļu ciemā;
		4. Aronas pagastā:
			1. Kusas ciemā;
		5. Barkavas pagastā:
			1. Barkavas ciemā;
		6. Dzelzavas pagastā:
			1. Aizpurves ciemā;
			2. Dzelzavas ciemā;
		7. Liezēres pagastā:
			1. Liezēres ciemā;
			2. Ozolu ciemā;
		8. Ļaudonas pagastā:
			1. Ļaudonas ciemā;
		9. Praulienas pagastā:
			1. Vecsaikavas ciemā;
		10. Sarkaņu pagastā:
			1. Biksēres ciemā.
	3. KAPITĀLSABIEDRĪBA apņemas sniegt sabiedrisko siltumapgādes pakalpojumu saskaņā ar šā Līguma 1.2.apakšpunktu Madonas novada administratīvās teritorijas daļās esošajiem iedzīvotājiem, pašvaldības iestādēm un citām juridiskām un publiskām personām (turpmāk – PATĒRĒTĀJS).
	4. KAPITĀLSABIEDRĪBA slēdz līgumu ar katru PATĒRĒTĀJU par konkrēto siltumapgādes pakalpojuma sniegšanu.
	5. KAPITĀLSABIEDRĪBAI ir pienākums nodrošināt sabiedrisko siltumapgādes pakalpojumu sniegšanu, kā arī šo pakalpojumu pārtraukšanu PATĒRĒTĀJIEM.
	6. KAPITĀLSABIEDRĪBA nodrošina sabiedrisko siltumapgādes pakalpojumu sniegšanu atbilstoši Eiropas Savienības un Latvijas Republikas tiesību aktu prasībām.
	7. KAPITĀLSABIEDRĪBA apliecina, ka KAPITĀLSABIEDRĪBAS bilancē un pamatkapitālā ir visi nepieciešamie pamatlīdzekļi un aktīvi, lai varētu nodrošināt sabiedrisko siltumapgādes pakalpojumu izpildi, kā arī KAPITĀLSABIEDRĪBAS rīcībā ir Līguma izpildei nepieciešamais personāls.
	8. Maksu par sabiedrisko siltumapgādes pakalpojumu sniegšanu PATĒRĒTĀJIEM KAPITĀLSABIEDRĪBA nosaka atbilstoši Sabiedrisko pakalpojumu regulēšanas komisijas noteiktajiem tarifiem un saskaņā ar noslēgto līgumu, precīzāk, līgums starp KAPITĀLSABIEDRĪBU un PATĒRĒTĀJU, noteikumiem par siltumapgādes pakalpojumu.

## KAPITĀLSABIEDRĪBAS TIESĪBAS UN PIENĀKUMI

## KAPITĀLSABIEDRĪBAS pienākums ir atbilstoši likumam “Par sabiedrisko pakalpojumu regulatoriem” būt reģistrētam attiecīgajā sabiedrisko pakalpojumu sniedzēju reģistrā.

## KAPITĀLSABIEDRĪBAI ir pienākums kārtot savu grāmatvedības uzskaiti atbilstoši kritērijiem, kas noteikti likumā “Par sabiedrisko pakalpojumu regulatoriem” 26. un 27. pantā, attiecībā uz sabiedrisko pakalpojumu sniedzējiem.

## KAPITĀLSABIEDRĪBAI pastāvīgs pienākums ir PAŠVALDĪBAS administratīvajā teritorijā nodrošināt nepārtrauktu, drošu un kvalitatīvu sabiedrisko siltumapgādes pakalpojumu sniegšanu PATĒRĒTĀJIEM, ņemot vērā tehnisko risinājumu iespējamību un saskaņā ar Eiropas Savienības un Latvijas Republikas tiesību aktiem.

## KAPITĀLSABIEDRĪBAI ir pienākums sniegt siltumenerģijas apgādes pakalpojumus atbilstoši normatīvajos aktos paredzētajām un noteiktajām prasībām, izmantojot KAPITĀLSABIEDRĪBAS inženierkomunikācijas.

* 1. KAPITĀLSABIEDRĪBA izmanto un sekmē klimatneitrālu, efektīvu, ekonomisku un drošu tehnoloģiju un darba paņēmienu ieviešanu sabiedriskā siltumapgādes pakalpojuma kvalitātes nodrošināšanai un uzlabošanai.
	2. KAPITĀLSABIEDRĪBAI ir pienākums uzturēt un atjaunot sabiedriskā siltumapgādes pakalpojuma sniegšanai nepieciešamo infrastruktūru, iekārtas un ierīces, savlaicīgi veikt remontus un citus apkopes darbus, būvniecības darbus, lai nodrošinātu sniegto siltumapgādes pakalpojuma kvalitāti atbilstoši tiesību aktos noteiktajām prasībām, ciktāl to pieļauj tehniskie risinājumi un finansiālās iespējas.

## Lai nodrošinātu šī Līguma noteikto sabiedrisko pakalpojumu sniegšanu atbilstoši normatīvajos aktos noteiktajai kvalitātei, KAPITĀLSABIEDRĪBA var saņemt atlīdzības maksājumus, kas ir investīcijas sabiedrisko pakalpojumu sniegšanas infrastruktūrā. Atlīdzības maksājuma aprēķināšana, kontrole un pārskatīšana, kā arī atlīdzības maksājuma pārmaksas novēršana un atmaksāšana notiek atbilstoši Eiropas Savienības un Latvijas Republikas normatīvajiem aktiem, kas nosaka prasības Eiropas Savienības fondu līdzekļu piesaistīšanai ieguldījumiem siltumapgādes sabiedrisko pakalpojumu sniedzēju infrastruktūrā, šādu projektu īstenošanas kārtībai, kā arī neatbilstoši veikto izdevumu atgūšanai un atmaksāšanai.

## Ja Līgums, beidzoties tā termiņam, netiek pagarināts, KAPITĀLSABIEDRĪBAI ir pienākums PAŠVALDĪBAI atmaksāt to siltumapgādes sabiedrisko pakalpojumu sniegšanai nepieciešamo pamatlīdzekļu, kuri izveidoti (iegūti) saņemot šā līguma 2.7.apakšpunktā paredzētos atlīdzības maksājumus, nolietojuma (amortizācijas) daļu, kura līdz līguma darbības termiņa beigām, nebija un atbilstoši normatīvajiem aktiem nevarēja būt atskaitīta.

## KAPITĀLSABIEDRĪBAI nav tiesības izmantot ieņēmumus no maksas par sabiedrisko siltumapgādes pakalpojumu sniegšanu, lai segtu izmaksas, kas saistītas ar tā komercdarbību vai cita veida darbību, kas nav saistīta tieši ar sabiedrisko siltumapgādes pakalpojumu sniegšanu, tai skaitā sponsorēšanu, ziedošanu vai labdarību, izņemot normatīvajos tiesību aktos noteiktos gadījumus un kārtību.

## Šajā Līgumā iekļauti nosacījumi, kādus pakalpojumu sniedzējam paredz Eiropas Komisijas 2011.gada 20.decembra lēmums Nr.2012/21/ES par Līguma par Eiropas savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

## PAŠVALDĪBAS TIESĪBAS UN PIENĀKUMI

## PAŠVALDĪBA var piešķirt pamatlīdzekļus un citus aktīvus, kuri tiek lietoti siltumapgādes sabiedrisko pakalpojumu sniegšanā un ir nepieciešami izmantojamās infrastruktūras uzturēšanai, ieguldot tos KAPITĀLSABIEDRĪBAS pamatkapitālā un veicot nepieciešamās darbības īpašuma tiesību pārejai, t.sk. reģistrēšanai zemesgrāmatā, ja attiecināms.

## PAŠVALDĪBA var piešķirt KAPITĀLSABIEDRĪBAI līdzekļus siltumenerģijas apgādes sistēmu avāriju novēršanai, gadījumos, kad avāriju novēršanas izmaksas nav attiecināmas uz saskaņā ar likumu izveidotas sabiedrisko pakalpojumu regulēšanas iestādes noteiktajos tarifos iekļautajām izmaksām.

## PAŠVALDĪBAI ir tiesības prasīt no KAPITĀLSABIEDRĪBAS visu šajā Līgumā paredzēto pakalpojumu un darbu savlaicīgu izpildi attiecībā pret PATĒRĒTĀJIEM.

## PAŠVALDĪBA tās autonomo funkciju izpildes nodrošināšanai pēc nepieciešamības ir tiesīga rakstveidā pieprasīt no KAPITĀLSABIEDRĪBAS tai nepieciešamo informāciju, dokumentāciju un paskaidrojumus saistībā ar šā Līguma izpildi.

## LĪGUMA TERMIŅŠ

## Līgums stājas spēkā, kad to elektroniski parakstījusi pēdējā no Pusēm, un ir spēkā 10 (desmit) gadus.

## Šim Līgumam stājoties spēkā, spēku zaudē 2018.gada 2.marta līgums Nr. MNP/2.4.5/18/35 par siltumapgādes sabiedrisko pakalpojumu sniegšanu un pie tā noslēgtās vienošanās un/vai grozījumi.

## CITI NOTEIKUMI

## Visi strīdi vai nesaskaņas, kas izriet no šā Līguma vai skar šo Līgumu, tā grozīšanu, pārkāpšanu, izbeigšanu, spēkā esamību vai interpretāciju tiek risināti sarunu ceļā. Ja Puses nevar atrisināt strīdu sarunu ceļā, tas tiek izšķirts Latvijas Republikas tiesās.

## Līgumslēdzēju pušu pieņemtie grozījumi un papildinājumi noformējami rakstiski, un tie ir šī Līguma neatņemama sastāvdaļa.

## Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi apstākļi kā zemestrīce, kara darbība, ugunsgrēks, stihiskas nelaimes, iedzīvotāju nemieri u.c. no Pusēm neatkarīgi apstākļi, kā arī valsts varas vai pārvaldes institūciju lēmumi un rīcība, kas nepieļauj Līguma noteikumu izpildi, ja šie apstākļi ir iestājušies pēc Līguma parakstīšanas un to iestāšanos neviena no Pusēm neparedzēja un nevarēja paredzēt.

## Puses pēc iespējas ātrāk brīdina viena otru par Līguma 5.3. apakšpunktā minēto apstākļu iestāšanos.

## Ja Līguma darbības laikā kāds no Līguma noteikumiem ir kļuvis nepiemērojams, tas neietekmē un neierobežo citu Līguma noteikumu spēkā esamību un piemērojamību. Puses apņemas šādā gadījumā veikt visas nepieciešamās un iespējamās darbības, lai atjaunotu spēku zaudējušā Līguma noteikuma darbību. Ja tas nav iespējams, Puses vienojas un nosaka citus noteikumus, kuri aizvieto spēku zaudējušo Līguma noteikumu.

## Puses līgumu paraksta ar drošu elektronisko parakstu, kas satur laika zīmogu. Katra Puse glabā pie sevis abpusēji parakstītu Līgumu.

## LĪGUMSLĒDZĒJU PUŠU rekvizīti

|  |  |
| --- | --- |
| PAŠVALDĪBA: **Madonas novada pašvaldība**Saieta laukums 1, Madona, Madonas novads, LV-4801Reģ. Nr.90000054572Konta Nr.:LV37UNLA0030900130116e-pasts: pasts@madona.lv Madonas novada pašvaldības izpilddirektors Uģis Fjodorovs | KAPITĀLSABIEDRĪBA: **SIA “Madonas Siltums”**Cesvaines iela 24A, Madona, Madonas nov., LV-4801Reģ. Nr. 45403004471Konta Nr.: LV57UNLA0030900609809e-pasts: madonas.siltums@madona.lvSIA “Madonas Siltums” valdes loceklis Andris Balodis |